|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts; dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2024.gada 30.maijā** | **Nr. GND/2024/254** |
|  | **(protokols Nr.11; 23.p)** |

**Par telpu nodošanu patapinājumā biedrības “Latvijas Sarkanais Krusts” Vidzemes komitejai**

Gulbenes novada pašvaldības dome 2017.gada 29.novembrī pieņēma lēmumu “Par nekustamā īpašuma nodošanu bezatlīdzības lietošanā” (protokols Nr.16, 14.§ 2.punkts) (turpmāk – Lēmums), ar kuru nolēma biedrībai “Latvijas Sarkanais Krusts”, reģistrācijas numurs 40008002279, juridiskā adrese: Šarlotes iela 1D, Rīga, LV – 1001 (turpmāk – Biedrība), nodot uz pieciem gadiem bezatlīdzības lietošanā nedzīvojamās telpas, kas atrodas Gulbenes novada Rankas pagastā, nekustamajā īpašumā “Doktorāts”, ēkas kadastra apzīmējums: 5084 008 0189 005 (turpmāk – Ēka), Nr.27., Nr.28, Nr.29, Nr.30, Nr.31 ar kopējo platību 17,8 m2 Latvijas Sarkanā Krusta Gulbenes komitejas Rankas nodaļas darbības nodrošināšanai. Saskaņā ar pieņemto Lēmumu, tika noslēgts patapinājuma līgums Nr.GND/9.11/18/32 (turpmāk – Līgums), nosakot Līguma darbības termiņu 2022.gada 31.decembris.

Gulbenes novada pašvaldības dome 2022.gada 29.decembrī pieņēma lēmumu Nr.GND/2022/1331 “Par grozījumu Gulbenes novada domes 2017.gada 29.novembra lēmumā “Par nekustamā īpašuma nodošanu bezatlīdzības lietošanā” (protokols Nr.16, 14.§ 2.punkts)”, Biedrībai Ēkā papildus patapinājumā nododot telpu Nr.002-14, kā arī pagarinot Lēmumā noteikto termiņu, uz kādu telpas Biedrībai tiek nodotas patapinājumā, proti, līdz 2027.gada 31.decembrim. Ņemot vērā minēto, Līgums tika grozīts, tā darbības termiņu pagarinot līdz 2027.gada 31.decembrim.

Gulbenes novada pašvaldībā 2024.gada 25.aprīlī saņemts un dokumentu vadības sistēmā ar reģistrācijas numuru GND/5.13.1/24/913-G reģistrēts Gulbenes novada Rankas pagasta pārvaldes 2024.gada 25.aprīļa iesniegums, kurā izteikts lūgums mainīt Biedrībai Ēkā bezatlīdzības lietošanā nodotās telpas uz telpām Nr.5 un Nr.49 ar telpu kopējo platību 30,88 m2, kas atrodas Skolas ielā 7, Rankā, Rankas pagastā, Gulbenes novadā, ēkas kadastra apzīmējums: 5084008015900.

Gulbenes novada pašvaldībā 2024.gada 2.maija saņemts un dokumentu vadības sistēmā ar reģistrācijas numuru GND/5.13.3/24/951-L reģistrēts biedrības “Latvijas Sarkanais Krusts” Vidzemes komitejas, reģistrācijas numurs 40008002279, juridiskā adrese: Semināra iela 23, Valka, Valkas novads, LV – 4701, 2024.gada 2.maija iesniegums, kurā arī izteikts lūgums mainīt Biedrībai Ēkā bezatlīdzības lietošanā nodotās telpas uz telpām Nr.5 un Nr.49 ar telpu kopējo platību 30,88 m2, kas atrodas Skolas ielā 7, Rankā, Rankas pagastā, Gulbenes novadā, ēkas kadastra apzīmējums: 5084008015900.

Pašvaldību likuma 73.panta ceturtā daļa nosaka, ka pašvaldībai ir tiesības iegūt un atsavināt kustamo un nekustamo īpašumu, kā arī veikt citas privāttiesiskas darbības, ievērojot likumā noteikto par rīcību ar publiskas personas finanšu līdzekļiem un mantu.

Publiskas personas finanšu līdzekļu un mantas izšķērdēšanas novēršanas likuma 5.panta pirmā daļa nosaka, ka publiskas personas mantu aizliegts nodot privātpersonai vai kapitālsabiedrībai bezatlīdzības lietošanā, savukārt šī panta otrās daļas 4.1 punkts nosaka, ka šī panta pirmās daļas noteikumi neattiecas uz gadījumiem, kad atvasināta publiska persona savu mantu nodod lietošanā sabiedriskā labuma organizācijai vai sociālajam uzņēmumam. Publiskas personas finanšu līdzekļu un mantas izšķērdēšanas novēršanas likuma 5.panta trešā prim daļa nosaka, ka tiesību subjekts, kuram nodota manta bezatlīdzības lietošanā, nodrošina attiecīgās mantas uzturēšanu, arī sedz ar to saistītos izdevumus. Publiskas personas finanšu līdzekļu un mantas izšķērdēšanas novēršanas likuma 5.panta piektā daļa nosaka, ka lēmumu par publiskas personas mantas nodošanu bezatlīdzības lietošanā sabiedriskā labuma organizācijai vai sociālajam uzņēmumam pieņem attiecīgi Ministru kabinets vai atvasinātas publiskas personas orgāns. Publiskas personas mantu bezatlīdzības lietošanā sabiedriskā labuma organizācijai vai sociālajam uzņēmumam nodod uz laiku, kamēr tiem ir spēkā attiecīgais statuss, bet ne ilgāku par 10 gadiem. Publiskas personas mantu bezatlīdzības lietošanā sabiedriskā labuma organizācijai vai sociālajam uzņēmumam var nodot atkārtoti.

Ņemot vērā minēto un pamatojoties uz Pašvaldību likuma 73.panta ceturto daļu, Publiskas personas finanšu līdzekļu un mantas izšķērdēšanas novēršanas likuma 5.panta pirmo daļu, otrās daļās 4.1 punktu, trešo prim daļu, piekto daļu un Gulbenes novada pašvaldības domes apvienoto Finanšu komitejas, Sociālo un veselības jautājumu komitejas, Attīstības un tautsaimniecības komitejas, Izglītības, kultūras un sporta jautājumu komitejas ieteikumu, atklāti balsojot: ar 13 balsīm "Par" (Ainārs Brezinskis, Aivars Circens, Anatolijs Savickis, Andis Caunītis, Atis Jencītis, Daumants Dreiškens, Guna Pūcīte, Guna Švika, Gunārs Ciglis, Intars Liepiņš, Lāsma Gabdulļina, Mudīte Motivāne, Normunds Mazūrs), "Pret" – nav, "Atturas" – nav, "Nepiedalās" – nav,Gulbenes novada pašvaldības dome NOLEMJ:

1. NODOT biedrības “Latvijas Sarkanais Krusts” Vidzemes komitejai, reģistrācijas numurs 40008002279, juridiskā adrese: Semināru iela 23, Valka, Valkas novads, LV – 4701, tās darbības nodrošināšanai bezatlīdzības lietošanā nedzīvojamās telpas Nr.5 un Nr.49 ar kopējo platību 30,88 m2, kas atrodas nekustamajā īpašumā ar kadastra apzīmējumu 5084008015900 un adresi: Skolas iela 7, Ranka, Rankas pagasts, Gulbenes novads, LV – 4416, uz laiku no 2024.gada 1.jūnija līdz 2029.gada 1.jūnijam.
2. NOTEIKT, ka biedrības “Latvijas Sarkanais Krusts”, Vidzemes komiteja, reģistrācijas numurs 40008002279, juridiskā adrese: Semināru iela 23, Valka, Valkas novads, LV – 4701, nodrošina bezatlīdzības lietošanā nodoto nedzīvojamo telpu uzturēšanu, kā arī sedz ar tām saistītos izdevumus.
3. UZDOT Gulbenes novada Centrālās pārvaldes Juridiskajai un personālvadības nodaļai sagatavot patapinājuma līgumu ar biedrības “Latvijas Sarkanais Krusts” Vidzemes komiteju, reģistrācijas numurs 40008002279, juridiskā adrese: Semināru iela 23, Valka, Valkas novads, LV – 4701, saskaņā ar šī lēmuma 1.punktu.
4. NOTEIKT, ka biedrības “Latvijas Sarkanais Krusts” Vidzemes komiteja, reģistrācijas numurs 40008002279, juridiskā adrese: Semināru iela 23, Valka, Valkas novads, LV – 4701, iepriekšminēto nekustamo īpašumu nodod atpakaļ pirms noteiktā lietošanas termiņa beigām, ja biedrība “Latvijas Sarkanais Krusts” zaudē sabiedriskā labuma organizācijas statusu.
5. ATZĪT par spēku zaudējušu Gulbenes novada pašvaldības domes 2017.gada 29.novemba lēmumu “Par nekustamā īpašuma nodošanu bezatlīdzības lietošanā” (protokols Nr.16, 14.§ 2.punkts).
6. Lēmuma izrakstu nosūtīt:
   1. biedrības “Latvijas Sarkanais Krusts” Vidzemes komitejai, reģistrācijas numurs 40008002279, juridiskā adrese: Semināra iela 23, Valka, LV – 4701;
   2. Gulbenes novada Rankas pagasta pārvaldei: “Krastkalni”, Ranka, Rankas pagasts, Gulbenes novads, LV- 4416.

Gulbenes novada pašvaldības domes priekšsēdētājs A.Caunītis